Forslag til RÅDETS BESLUTNING om støtteprogrammet til Fællesskabets rammeprogram for ligestilling mellem mænd og kvinder (2001 - 2005)

(forelagt af Kommissionen)

BEGRUNDELSE

Fællesskabets overordnede strategi på ligestillingsområdet

EU's forpligtelse til at fremme ligestilling mellem mænd og kvinder er allerede nedfældet i traktaten fra 1957 og er siden blevet knæsat i direktiver og i Domstolens retspraksis. Fællesskabsretten sikrer, at mænd og kvinder er lige for loven, og der er blevet udfoldet store bestræbelser både på fællesskabsplan og på nationalt plan for at fremme dette princip. Alligevel undermineres ligestillingen i EU af, at mænd og kvinder ikke har samme rettigheder i praksis, ligesom det forhold, at kvinder er underrepræsenterede og udsat for vold, er tegn på, at der findes strukturelle uligheder mellem mænd og kvinder.

I sin indsats på ligestillingsområdet foreslår Kommissionen en ny ligestillingsstrategi, som involverer et rammeprogram omfattende alle fællesskabspolitikker, som indgår i bestræbelserne på at virkeliggøre ligestillingsmålsætningen. For at sikre sammenhæng og synergi ledsages rammestrategien af et støtteprogram for gennemførelse af de nødvendige tværgående aktiviteter og forbedring af koordineringen af kønsrelaterede aktiviteter inden for de forskellige politikker.

Dette foreløbige forslag til beslutning omhandler støtteprogrammet. Det finansieres over budgetkonto B3-4012.

Rammestrategiens indsatsområder

Kommissionen har fundet frem til fem indbyrdes forbundne indsatsområder, hvor rammestrategien skal sættes i værk. Inden for hvert område vil der blive opstillet en række konkrete mål, hvis virkeliggørelse vil bidrage til at bane vejen for ligestilling i løbet af de næste fem år. Under rammestrategien vil alle Fællesskabets kønsrelaterede initiativer blive udtrykkeligt knyttet til et eller flere af følgende indsatsområder: det økonomiske liv, deltagelse og repræsentation, sociale rettigheder, borgerlige rettigheder, kønsrollemønstre og fordomme.

Ligestillingsproblematikken i forbindelse med EU's udvidelse og kønsaspektet i Fællesskabets forbindelser med tredjelande og i udviklingssamarbejdet er tværgående spørgsmål, som vil gå igen på alle indsatsområderne i rammestrategien.

Med henblik på gennemførelsen af de tværgående og koordinerende aktioner (så som netværkssamarbejde, oplysning, analyse- og evalueringsredskaber, tilsyn, rapportering og evaluering), som er nødvendige, hvis rammestrategien skal lykkes, foreslår Kommissionen et støtteprogram.

Støtteprogrammets mål

Via programmet koordineres, støttes og finansieres tværgående og koordinerende aktiviteter under den overordnede rammestrategi til fremme af ligestilling.

Støtteprogrammet skal have følgende mål:

a) at fremme og udbrede de værdier og adfærdsnormer, der er en forudsætning for ligestilling

b) at forbedre kendskabet til forhold, som direkte eller indirekte er forbundet med kønsdiskriminering, ved at kortlægge, hvor og i hvilket omfang der finder kønsdiskriminering sted og ved at vurdere effektiviteten af de forskellige politikker og praksis og

c) at forberede de centrale aktører (uafhængige organer med ansvar for fremme af ligestilling, arbejdsmarkedets parter og ngo'er, især på nationalt, regionalt og lokalt plan), således at de er bedre rustet til at varetage deres opgaver i ligestillingens interesse effektivt, navnlig gennem støtte til udveksling af informationer og praktiske erfaringer og til etablering at netværkssamarbejde på EU-plan.

Støtteprogrammet tilstræber, at ligestillingsaspektet integreres i alle politikker, og bidrager til at udnytte deres potentiale til at fremme ligestillingen mellem mænd og kvinder.

Aktioner

For at virkeliggøre disse mål, skal programmet gøre effektivt brug af de eksisterende redskaber og instrumenter og udvikle nye. Vi har opdelt aktionerne i tre overordnede kategorier. Aktionerne i de tre kategorier vil blive gennemført sideløbende.

Kategori 1: Oplysning

I denne kategori lægges der vægt på at fremme ligestilling som et fælleseuropæisk projekt og på at offentliggøre resultaterne af programmet. Kategorien omfatter kommunikation, publikationer, kampagner, konferencer og arrangementer til støtte for iværksættelse og gennemførelse af lovgivning og politiske tiltag på ligestillingsområdet. Programmet koncentrerer sin oplysningsvirksomhed om meningsdannerne for ad denne vej at bearbejde den offentlige opinion.

Der vil blive sat særlig fokus på disse aktioner under den europæiske ligestillingsuge, som holdes samtidig i alle medlemsstater. Alle aktiviteter vil være koncentreret om et bestemt emne, som vælges i samarbejde med udvalget for støtteprogrammet, jf. artikel 6 i beslutningen.

En gang om året uddeles en europæisk ligestillingspris for at tilskynde erhvervslivet til at tage aktivt del i ligestillingsbestræbelserne.

Kategori 2: Analyse og evaluering af faktorer og politikker vedrørende ligestilling

Denne kategori vedrører kendskabet til forhold, som er forbundet med køns-diskriminering. Hensigten er at kortlægge, hvor og i hvilket omfang kønsdiskriminering finder sted, og evaluere lovgivning, politikker, praksis og samfundsstrukturer, som har konsekvenser for mænd og kvinders ulige stilling (kønsspecifik konsekvensanalyse). Dette indebærer indsamling af yderligere statistisk materiale, opstilling af reference-punkter og indikatorer med henblik på at vurdere, hvor effektive ligestillings-bestræbelserne er, analysere og evaluere ligestillingspolitikkerne samt sikre, at de indhøstede erfaringer får den videst mulige udbredelse.

Hvad angår det strategiske mål gående ud på at fremme ligestillingen på arbejdsmarkedet, gør støtteprogrammet brug af de indikatorer, som allerede anvendes i beskæftigelsesstrategien, og sikrer, at de suppleres og anvendes regelmæssigt. Der vil løbende blive ført tilsyn med de mål og referencepunkter, der blev fastlagt på Det Europæiske Råds møde i Lissabon. Kommissionen udarbejder regelmæssigt rapporter under anvendelse af de indikatorer, som Rådet har opstillet til brug for analyse af ligestillingsproblematikken i beslutningstagende fora og i forholdet mellem arbejdsliv og familieliv, og opstiller selv indikatorer og referencepunkter for andre indsatsområder.

Under denne kategori kan der om nødvendigt også ydes støtte til finansiering af europæiske ekspertgrupper, som fungerer på forskellige centrale områder, der er omfattet af rammestrategien, med henblik på at sætte dem i stand til at yde et effektivt bidrag til den videre udvikling af en europæisk ligestillingspolitik. Eksperter fra ansøgerlandene vil få mulighed for at deltage i disse ekspertgrupper.

Kategori 3: Forberedelse af centrale aktører på ligestillingsområdet

a) Styrkelse af samarbejdet med medlemsstaterne

Kommissionen iværksætter programmet i nært samarbejde med medlemsstaterne og en række økonomiske og sociale aktører. Dette involverer støtte til udveksling af praktiske erfaringer på tværs af grænserne mellem centrale aktører på nationalt, regionalt og lokalt plan og af oplysninger om igangværende forsøg i medlemsstaterne.

En gang om året arrangerer Kommissionen et møde med deltagelse af højtplacerede nationale embedsmænd med ansvar for inkorporeringen af ligestillingsaspektet i medlemsstaternes politik.

b) Styrkelse af samarbejdet med arbejdsmarkedets parter og ngo'er på EU-plan

Erfaringerne fra tidligere fællesskabsprogrammer og -initiativer har vist, at der er behov for at inddrage centrale økonomiske og sociale aktører.

Med Amsterdam-traktaten er den sociale dialog blevet tillagt større betydning, og arbejdsmarkedets parter har fået både ansvar og beføjelser på vigtige områder. Kommissionen vil også i fremtiden tilskynde arbejdsmarkedets parter til at arbejde for ligestilling.

Ngo'er spiller en vigtig rolle som repræsentant for borgernes interesser og er af stor betydning for kønsdemokratiets fremme. De bestående former for samarbejde og partnerskab mellem Kommissionen og ngo'er udgør grundlaget for at udvide dialogen og forbedre den gensidige udveksling af praktiske erfaringer med kønsrelaterede aktiviteter og politikker.

Der tilskyndes til samarbejde med internationale organisationer, således at man kan trække på disse organisationers ekspertise og undgå overlapninger på området.

Information, rapporter og evaluering

Støtteprogrammet vil blive fulgt op af en integreret informationsstrategi, der bl.a. omfatter et web-sted, hvor man kan få generelle oplysninger om gennemførelsen af rammestrategien og om offentliggjorte undersøgelser og finansiering af ekspertgrupper.

Kommissionen får ansvaret for gennemførelsen af rammestrategien og skal regelmæssigt aflægge rapport. Således skal den forelægge en årsberetning om ligestilling mellem mænd og kvinder med oplysninger om gennemførelsen af rammestrategien og det supplerende støtteprogram og desuden om situationen i medlemsstaterne. Beretningen vil desuden indeholde anbefalinger til, hvordan strategierne og aktiviteterne kan reorienteres i de følgende programfaser.

Hvert år vedtager Kommissionen et årligt arbejdsprogram omfattende bl.a. de prioriterede aktioner, der skal gennemføres i årets løb. Kommissionen forelægger en foreløbig evalueringsrapport om rammestrategien og programmet inden december 2003. Rapporten sendes til Rådet, Europa-Parlamentet, Regionsudvalget og Det Økonomiske og Sociale Udvalg.

Ved udgangen af det fjerde programår meddeler Kommissionen, hvilke foreløbige planer den har for ligestillingspolitikkens videre forløb efter afslutningen af rammestrategien. Inden udgangen af december 2006 vedtager Kommissionen en endelig evalueringsrapport om rammestrategien og støtteprogrammet og sender den til Rådet, Europa-Parlamentet, Regionsudvalget og Det Økonomiske og Sociale Udvalg.

Nærheds- og komplementaritetsprincip

Såvel medlemsstaterne som EØS-landene og ansøgerlandene har vedtaget ligestillingspolitikker, men der er stor forskel på, hvor langt man er kommet med gennemførelsen. Det gælder både lovgivning, institutionelle mekanismer, specifikke initiativer (f.eks. positiv særbehandling) og oplysningsvirksomhed. Gennemførelsen af programmer og initiativer på fællesskabsplan har før været til støtte for medlemsstater og ngo'er, som med afsæt heri har kunnet formulere mere gennemslagskraftige ligestillingspolitikker.

Den ekstra fordel, som støtteprogrammet frembyder, skyldes, at det bidrager til at øge den samlede virkning og til at profilere og synliggøre Fællesskabets ligestillingspolitik.

Fællesskabet har imidlertid ikke til hensigt at gennemføre aktiviteter, som på grund af deres art og/eller omfang bedre lader sig gennemføre på nationalt, regionalt eller lokalt plan.

Der sikres komplementaritet mellem de forskellige fællesskabsaktioner og mellem rammestrategien og medlemsstaternes aktiviteter for at undgå overlapninger [1] og drage størst mulig nytte af de opnåede resultater.

[1] For eksempel Fællesskabets handlingsprogram til bekæmpelse af forskelsbehandling (2001-2006), Fællesskabets initiativprogrammer, strukturfondene, programmerne for udvikling af landdistrikter, det femte rammeprogram for forskning og teknologisk udvikling samt andre fællesskabsprogrammer som for eksempel Socrates, Leonardo og ungdomsprogrammet Youth.

Komplementaritet og synergi mellem rammestrategien og de nationale ligestillingsaktioner eller -planer sikres gennem passende samarbejdsarrangementer. Det Rådgivende Udvalg for Ligestilling mellem Mænd og Kvinder kommer til at spille en vigtig rolle i denne sammenhæng.

Samarbejde med tredjelande

I henhold til aftalen om det europæiske økonomiske samarbejdsområde (EØS) og som led i førtiltrædelsesstrategien er fællesskabsprogrammer åbne for de EFTA-lande, som deltager i EØS-samarbejdet, og for ansøgerlandene. EFTA/EØS-landene og ansøgerlandene vil så vidt muligt blive behandlet på samme måde som partnere fra EU på de betingelser, der er fastsat i deres respektive aftaler.

2000/0143 (CNS)

Forslag til RÅDETS BESLUTNING om støtteprogrammet til Fællesskabets rammeprogram for ligestilling mellem mænd og kvinder (2001 - 2005)

(EØS-relevant tekst)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 13,

under henvisning til forslag fra Kommissionen [2],

[2] EFT C

under henvisning til udtalelse fra Europa-Parlamentet [3],

[3] EFT C

under henvisning til udtalelse fra Det Økonomiske og Sociale Udvalg [4],

[4] EFT C

under henvisning til udtalelse fra Regionsudvalget [5],

[5] EFT C

ud fra følgende betragtninger:

(1) Princippet om ligestilling mellem mænd og kvinder er et grundlæggende princip i fællesskabsretten, og de direktiver og andre retsakter, der er blevet udstedt i overenstemmelse med det, har bidraget afgørende til at forbedre kvindernes situation.

(2) Erfaringerne med gennemførelsen af aktioner på fællesskabsplan har vist, at hvis indsatsen for at fremme ligestillingen skal have nogen virkning i praksis, er det nødvendigt at kombinere forskellige foranstaltninger, herunder især lovgivnings-mæssige foranstaltninger og praktiske aktioner, som er således udformet, at de understøtter hinanden indbyrdes.

(3) De kønsspecifikke uligheder er endnu ikke udryddet, og der er derfor god grund til at fortsætte og udbygge Fællesskabets indsats på området.

(4) Europa-Parlamentet har i sin beslutning om den foreløbige beretning fra Kommissionen om gennemførelse af Fællesskabets handlingsprogram på mellemlang sigt for lige muligheder for mænd og kvinder (1996-2000) [6] opfordret Kommissionen til at fremsætte forslag til et femte handlingsprogram.

[6] A4-0194/99 - PE 230.041/endelig udg. (EFT C 279 af 1.10.1999, s. 88).

(5) Rådet understregede i sine konklusioner af 22. oktober 1999 nødvendigheden af et nyt handlingsprogram til fremme af ligestilling mellem mænd og kvinder.

(6) Fællesskabets nye ligestillingsstrategi [7] kommer til udtryk dels i en rammestrategi for alle fællesskabspolitikker, som indgår i bestræbelserne på at virkeliggøre ligestillingsmålsætningen, dels i dette støtteprogram. Under støtteprogrammet fastlægges strukturen for de tværgående og koordinerende aktiviteter, som er nødvendige for at sikre sammenhæng og synergi i de kønsrelaterede aktiviteter, der indgår i Fællesskabets politikker generelt.

[7] KOM(2000) 335 endelig udg.

(7) Med henblik på at styrke fællesskabsaktionens tillægsværdi sikrer Kommissionen i samarbejde med medlemsstaterne, at der på alle niveauer er sammenhæng og komplementaritet mellem de aktioner, der gennemføres i henhold til dette direktiv, og andre relevante fællesskabspolitikker, -instrumenter og -aktioner, navnlig sådanne som gennemføres i medfør af traktatens artikel 125 - 130 vedrørende en samordnet strategi for beskæftigelsen eller med støtte fra Den Europæiske Socialfond.

(8) Det er en nødvendig forudsætning for et positivt udfald af enhver fælles-skabsindsats, at resultaterne kontrolleres og evalueres i forhold til målene.

(9) De nødvendige foranstaltninger til gennemførelse af dette direktiv bør vedtages i overensstemmelse med Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen [8].

[8] EFT L 184 af 17.7.1999, s. 23.

(10) Det bør være muligt for ansøgerlandene i Central- og Østeuropa at deltage i programmet på de betingelser, der er fastsat i Europaaftalerne, i tillægsprotokollerne til disse aftaler og i de afgørelser, som er truffet af de respektive associeringsråd, for Cypern, Malta og Tyrkiet gennem finansiering med tillægsbevillinger i henhold til procedurer, der fastlægges sammen med disse lande.

(11) Målene for Fællesskabets påtænkte handling, at fremme ligestilling mellem mænd og kvinder, kan ikke i tilstrækkelig grad opfyldes af medlemsstaterne, bl.a fordi den kræver multilaterale partnerskaber, tværnational udveksling af informationer og fællesskabsdækkende formidling af god praksis, og målene kan derfor i overensstemmelse med subsidiaritetsprincippet, jf. traktatens artikel 5, på grund af den påtænkte handlings omfang og virkninger bedre gennemføres på fællesskabsplan. I overensstemmelse med proprotionalitetsprincippet, jf. nævnte artikel, går denne beslutning ikke ud over, hvad der er nødvendigt for at nå disse mål -

VEDTAGET FØLGENDE BESLUTNING:

Artikel 1

Vedtagelse af et støtteprogram

Ved denne beslutning fastlægges et program for fremme af ligestilling mellem mænd og kvinder, i det følgende benævnt "programmet", for perioden 1. januar 2001-31. december 2005.

Artikel 2

Principper

1. Programmets formål er at understøtte Fællesskabets overordnede ligestillings-strategi, som omfatter alle fællesskabspolitikker, som indgår i bestræbelserne på at virkeliggøre ligestillingsmålsætningen, herunder politikker, som tager hensyn til ligestillingsaspektet, og specifikke aktioner rettet mod kvinder.

2. Gennem programmet koordineres, støttes og finansieres tværgående og koordinerende aktiviteter på de indsatsområder, der indgår i Fællesskabets ligestillingsstrategi. Det drejer sig om følgende: det økonomiske liv, deltagelse og repræsentation, sociale rettigheder, borgerlige rettigheder samt kønsrolle-mønstre og fordomme. Ligestillingsproblematikken i forbindelse med EU's udvidelse og kønsaspektet i Fællesskabets forbindelser med tredjelande og i udviklingssamarbejdet er tværgående spørgsmål, som vil gå igen på alle indsatsområderne i rammestrategien.

Artikel 3

Målsætning

Støtteprogrammet har følgende mål:

a) at fremme og udbrede de værdier og adfærdsnormer, der er en forudsætning for ligestilling

b) at forbedre kendskabet til forhold, som direkte eller indirekte er forbundet med kønsdiskriminering, ved at kortlægge, hvor og i hvilket omfang der finder kønsdiskriminering sted, og ved at vurdere effektiviteten af politik og praksis

c) at forberede de centrale aktører (uafhængige organer med ansvar for fremme af ligestilling, arbejdsmarkedets parter og ikke-statslige organisationer, især på nationalt, regionalt og lokalt plan), således at de er bedre rustet til at varetage deres opgaver i ligestillingens interesse effektivt, navnlig gennem støtte til udveksling af informationer og praktiske erfaringer og til etablering at netværkssamarbejde på EF-plan.

Artikel 4

Fællesskabsforanstaltninger

1. Med henblik på at nå de mål, der er fastsat i artikel 3, iværksættes følgende foranstaltninger i tværnationalt regi:

a) Oplysning:

Primært ved at fremhæve fællesskabsdimensionen i indsatsen til fremme af ligestilling mellem mænd og kvinder og ved at offentliggøre resultaterne af programmet, især gennem publikationer, kampagner og arrangementer.

b) Analyse og evaluering:

Analyse og evaluering af ligestillingsfaktorer og -politik, herunder indsamling af statistisk materiale, undersøgelser, kønsspecifik konsekvensanalyse, redskaber og mekanismer, opstilling af reference-punkter og indikatorer og effektiv resultatformidling. Dette omfatter også kontrol af iværksættelsen og gennemførelsen af Fælles-skabsretten inden for ligestillingsområdet for på grundlag af evalueringer af lovgivning og praksis at vurdere, hvor effektive og gennemslagskraftige ligestillingsbestræbelserne er.

c) Forberedelse af centrale aktører:

Tværnationalt samarbejde mellem centrale aktører gennem tilskyndelse til etablering af netværk og udveksling af erfaringer på fællesskabsplan mellem nationale myndigheder, arbejdsmarkedets parter og ikke-statslige organisationer.

2. De nærmere bestemmelser for gennemførelsen af de aktioner, der er omhandlet i denne artikel, fremgår af bilaget.

Artikel 5

Programmets gennemførelse og samarbejde med medlemsstaterne

1. Kommissionen:

a) sørger for iværksættelsen af de fællesskabsforanstaltninger, der er omfattet af dette program, i overensstemmelse med bilaget

b) udveksler regelmæssigt synspunkter med medlemmerne af det udvalg, der er omhandlet i artikel 6, med repræsentanter for arbejdsmarkedets parter på fællesskabsplan og ikke-statslige organisationer om programmets gennemførelse og opfølgning og om beslægtede politiske tiltag

c) fremmer et aktivt samarbejde og en aktiv dialog mellem alle de i programmet involverede parter, bl.a. for at tilskynde til en integreret og samordnet strategi for fremme af ligestilling

2. Kommissionen træffer i samarbejde med medlemsstaterne de nødvendige foranstaltninger til:

a) at fremme alle involverede parters deltagelse i programmet

b) sikre formidlingen af resultaterne af de foranstaltninger, der iværksættes som led i programmet

c) at sørge for relevant information, offentlig omtale og opfølgning vedrørende de foranstaltninger, der modtager støtte fra programmet.

Artikel 6

Udvalg

1. Kommissionen bistås af et udvalg, der består af repræsentanter for medlemsstaterne, og som har Kommissionens repræsentant som formand (herefter benævnt "udvalget").

2. Når der henvises til dette stykke anvendes artikel 3 i afgørelse 1999/468/EF sammenholdt med dennes artikel 7.

3. Kommissionens repræsentant hører udvalget om især:

a) de overordnede retningslinjer for gennemførelsen af programmet

b) de årlige budgetter og fordelingen af bevillingerne til foranstaltningerne

c) den årlige arbejdsplan for gennemførelsen af programmets foran-staltninger.

4. Kommissionens repræsentant hører ligeledes udvalget om andre relevante spørgsmål vedrørende programmets gennemførelse.

5. For at sikre programmets sammenhæng og komplementaritet med de andre foranstaltninger, som er nævnt i artikel 7, holder Kommissionen udvalget løbende underrettet om andre fællesskabsforanstaltninger, der bidrager til fremme af ligestilling. Kommissionen etablerer i givet fald et regelmæssigt og struktureret samarbejde mellem dette udvalg og de tilsynsudvalg, der er nedsat vedrørende andre relevante politikker, instrumenter og foranstaltninger.

Artikel 7

Sammenhæng og komplementaritet

1. Kommissionen sikrer i samarbejde med medlemsstaterne den overordnede sammenhæng med andre fællesskabspolitikker, -instrumenter og -foranstalt-ninger, bl.a. ved at etablere passende mekanismer til at samordne programmets aktiviteter med relevante aktiviteter, navnlig vedrørende forskning, beskæftigelse, bekæmpelse af forskelsbehandling, bekæmpelse af social udstødelse, almen og erhvervsfaglig uddannelse, ungdomspolitik, retlige og indre anliggender og vedrørende udvidelsen og Fællesskabets forbindelser med tredjelande.

2. Kommissionen og medlemsstaterne sikrer sammenhængen og komple-mentariteten mellem foranstaltninger, der iværksættes under programmet, og andre relevante unions- og fællesskabsforanstaltninger, navnlig under strukturfondene, fællesskabsinitiativet EQUAL og Fællesskabets handlings program til bekæmpelse af forskelsbehandling (2001-2006).

3. Medlemsstaterne bestræber sig bedst muligt på at sikre sammenhæng og komplementaritet mellem aktiviteterne under dette program og de aktiviteter, der gennemføres på nationalt, regionalt og lokalt plan.

Artikel 8

Deltagelse af EFTA/EØS-lande, de associerede lande i Central- og Østeuropa, Cypern, Malta og Tyrkiet

Følgende tredjelande uden for EU kan deltage i programmet:

a) EFTA/EØS-landene i overensstemmelse med de betingelser, der er fastsat i EØS-aftalen

b) ansøgerlandene i Central- og Østeuropa i overensstemmelse med betingelserne i Europaaftalerne, i tillægsprotokollerne til disse aftaler og i de afgørelser, der er truffet af de respektive associeringsråd

c) Cypern, Malta og Tyrkiet på grundlag af supplerende bevillinger, der tilvejebringes efter procedurer, der aftales med de enkelte lande.

Artikel 9

Tilsyn og evaluering

1. Kommissionen fører løbende tilsyn med programmet i samarbejde med det i artikel omhandlede udvalg.

2. Kommissionen foretager med bistand fra uafhængige eksperter en midtvejsevaluering af programmet og en evaluering ved programmets afslutning. Ved denne evaluering vurderes relevansen og effektiviteten af foranstaltninger, der iværksættes med henblik på de i artikel 2 nævnte mål. Ved evalueringen gennemgås ligeledes programmets samlede virkninger. Ved evalueringen gennemgås desuden komplementariteten mellem indsatsen under dette program og den indsats, der gøres i forbindelse med andre relevante fællesskabspolitikker, -instrumenter og -foranstaltninger.

3. Senest den 31. december 2003 forelægger Kommissionen en foreløbig evalueringsrapport for Europa-Parlamentet, Rådet, Det Økonomiske og Sociale Udvalg og Regionsudvalget.

4. Senest den 31. december 2006 forelægger Kommissionen en endelig evalueringsrapport om rammestrategien og programmet for Europa-Parlamentet, Rådet, Det Økonomiske og Sociale Udvalg og Regionsudvalget.

Artikel 10

Adressater

Denne beslutning er rettet til medlemsstaterne.

Udfærdiget i Bruxelles, den

På Rådets vegne

Formand

BILAG

I. INDSATSOMRÅDER

Der opereres med følgende indsatsområder under programmet:

(1) Det økonomiske liv

Der fokuseres her på de resterende forskelle mellem mænds og kvinders vilkår på arbejdsmarkedetog på, hvad der kan gøres for at rette op på situationen. Målene består i at øge kvindernes erhvervsfrekvens, at nedbringe arbejdsløs-heden blandt kvinder samt at gøre op med det kønsopdelte arbejdsmarked og udrydde lønforskellene.

(2) Deltagelse og repræsentation

Der er ikke tilstrækkelig mange kvinder i beslutningstagende organer. Der er derfor behov for strategier, som kan sikre kvinderne større indflydelse og repræsentation i sammenhænge, hvor der træffes beslutninger om politiske, økonomiske og sociale anliggender, bl.a. i forbindelserne med tredjelande og i udviklingssamarbejdet.

(3) Sociale rettigheder

Hvis indsatsen skal have nogen virkning, er det nødvendigt at inddrage kønsaspektet i politikkerne på alle områder, som kvinder er i berøring med i deres dagligdag, f.eks. transport, sundhed og bekæmpelse af andre former for forskelsbehandling. Aktionerne tager sigte på at forbedre forvaltningen af fællesskabsbestemmelserne, navnlig vedrørende social sikring, forældreorlov, barselsorlov og arbejdstid.

(4) Borgerlige rettigheder

Indsatsen på dette område gælder håndhævelsen af kvindernes menneske-rettigheder. Aktionerne tjener til at fremme anerkendelse af kvinders menneske-rettigheder, håndhæve retten til lige muligheder og styrke indsatsen mod vold mod kvinder og handel med kvinder.

(5) Kønsrollemønstre og fordomme

Indsatsen her angår de stereotype roller, som mænd og kvinder tillægges, og behovet for at ændre de adfærdsmønstre, holdninger, normer og værdier, som definerer og påvirker kønsrollerne i samfundet. Aktionerne tilstræber, at kønsaspektet tilgodeses i navnlig uddannelses-, kultur-, videnskabs-, medie- og idrætspolitikken.

II. AKTIONSTYPER

Følgende foranstaltninger kan, i tværnationalt regi, understøttes af programmet:

Kategori 1 - Oplysning

(1) Afholdelse af konferencer, seminarer og arrangementer på europæisk plan.

(2) Tilrettelæggelse af en fællestematisk ligestillingsuge, som afholdes samtidig på fællesskabsplan og i medlemsstaterne. Arrangementet koordineres af Kommissionen og ledes af den ansvarlige myndighed i hver enkelt medlemsstat.

(3) Gennemførelse af europæiske mediekampagner og -arrangementer til støtte for tværnational udveksling af informationer samt afdækning og formidling af god praksis, herunder uddeling af en årlig pris til virksomheder, som har formået at træffe udbytterige ligestillings-foranstaltninger, og for at gøre ligestillingsproblematikken mere synlig.

(4) Udgivelse af publikationer med henblik på at formidle programmets resultater, herunder etablering af et web-sted med eksempler på god praksis, et forum for udveksling af idéer, en database over potentielle partnere til tværnationale udvekslingsforanstaltninger og links til eksisterende relevante web-steder i medlemsstaterne.

(5) Iværksættelse af tværnationale initiativer så som møder, seminarer, kampagner osv. om bestemte emner, som fastlægges årligt efter drøftelse med udvalget for programmet. Formålet med disse aktiviteter er at understøtte og forbedre synergien mellem nationale ligestillings-politikker og tilføre en ekstra effekt via fællesskabsindsatsen.

(6) Tilrettelæggelse af seminarer til støtte for gennemførelsen af fællesskabsbestemmelserne på ligestillingsområdet.

Kategori 2 - Analyse og evaluering

(1) Udarbejdelse og formidling af sammenlignelige statistikker, fordelt efter køn, og statistiske serier om mænds og kvinders stilling på forskellige politiske områder.

(2) Udvikling og formidling af metoder og indikatorer til evaluering af effektiviteten af politiske tiltag og praksis på ligestillingsområdet (benchmarking).

(3) Kvindens stilling på arbejdsmarkedet, gennemførelsen af ligestillings-lovgivning i medlemsstaterne, de sociale sikringsforholds og beskatningens betydning for mænd og kvinder og kvinders mulighed for at blive forfremmet til beslutningstagende niveauer vil blive analyseret, og resultaterne og de indhøstede erfaringer vil blive videreformidlet.

(4) Indsamlingen og evalueringen af opdaterede oplysninger om og erfaringer med vellykkede initiativer, metoder og teknikker vedrørende kvinder og medier, herunder til nedbrydelse af fordomme og til at fremme en positiv portrættering af mænd og kvinder i medierne.

(5) Offentliggørelsen af en årsberetning om ligestilling i EU, hvori der redegøres for de fremskridt, der sket i retning af at opfylde de fastsatte benchmarks, og en evaluering af de opnåede resultater.

(6) Gennemførelsen af temaundersøgelser vedrørende målområderne, som sammenholder ligheder og forskelle i de fremgangsmåder der er anvendt i medlemsstaterne og i ansøgerlandene.

Ved gennemførelsen af dette indsatsområde vil Kommissionen navnlig sikre, at der er overensstemmelse og komplementaritet i forhold til de foranstaltninger, der iværksættes af andre af Kommissionens tjenestegrene eller af europæiske agenturer, herunder især Det Europæiske Institut til Forbedring af Leve- og Arbejdsvilkårene og Fællesskabets rammeprogram for forskning og teknologisk udvikling.

Kategori 3 - Forberedelse af aktører

Følgende foranstaltninger kan støttes med henblik på at forbedre kapaciteten og effektiviteten hos centrale aktører, der beskæftiger sig med at fremme ligestilling.

Tværnationale udvekslingsforanstaltninger, der involverer mange forskellige aktører og som består i formidling af informationer, erfaringer og god praksis Sådanne foranstaltninger kan iværksættes af ngo'er eller arbejdsmarkedets parter på EU-plan og af tværnationale netværk bestående af regionale eller lokale myndigheder og af organisationer, der har til formål at fremme ligestilling.

Aktiviteterne kan omfatte sammenligning af effektiviteten af processer, metoder og redskaber i relation til de valgte temaer, gensidig formidling og anvendelse af god praksis, udveksling af personale, fælles udvikling af produkter, processer, strategier og metoder, tilpasning af metoder, midler og processer, der er identificeret som god praksis, til forskellige sammenhænge, og/eller fælles formidling af resultater, informationsmateriale og arrangementer.

III. FORELÆGGELSE AF ANSØGNINGER OM STØTTE

Kategori 1 Foranstaltning 2, 3 og 4 i denne kategori vil blive gennemført på baggrund af et offentligt udbud. Foranstaltning 5 og 6 skal gennemføres af de myndigheder, der i medlemsstaterne er ansvarlige for ligestillings-området eller af ligestillingsorganer og kan få støtte på grundlag af begrænsede udbud rettet til medlemsstaterne.

Kategori 2 Foranstaltninger under denne kategori gennemføres via Kommissionen, sædvanligvis efter udbud. Foranstaltning 1 vil blive gennemført i overensstemmelse med de relevante Eurostat-procedurer.

Kategori 3 Kategori 3 gennemføres efter offentlige indkaldelser af forslag, udbudt af Kommissionen, som gennemgår forslagene. Foranstaltningerne kan iværksættes af ngo'er eller arbejdsmarkedets parter på EU-plan og af tværnationale netværk bestående af regionale eller lokale myndigheder eller af tværnationale netværk bestående af organisationer, der har til formål at fremme ligestilling.

IV. GENNEMFØRELSE AF FORANSTALTNINGERNE

(1) De foranstaltninger, der gennemføres, kan finansieres ved tjeneste-ydelses-kontrakter efter udbud eller ved bidrag til samfinansiering med andre kilder. I sidstnævnte tilfælde kan Kommissionens økonomiske bidrag normalt ikke overstige 80% af de udgifter, der faktisk afholdes af modtageren.

(2) Ved gennemførelsen af programmet kan Kommissionen anvende supplerende midler, herunder ekspertbistand. Sådanne behov afgøres i forbindelse med Kommissionens løbende evaluering af ressourceallokeringen.

(3) Ved gennemførelsen af programmet kan Kommissionen benytte teknisk og/eller administrativ bistand til gavn for såvel Kommissionen som modtagerne, med henblik på kortlægning, forberedelse, forvaltning, tilsyn, revision og kontrol.

(4) Kommissionen kan desuden gennemføre aktiviteter med henblik på oplysning, omtale og formidling. Den kan endvidere iværksætte evalueringsundersøgelser og arrangere seminarer, kollokvier eller andre ekspertmøder.

(5) Kommissionen udarbejder årlige arbejdsplaner med angivelse af prioriteringerne og de foranstaltninger, der skal iværksættes. Desuden gør den rede for de ordninger og kriterier, der gælder ved udvælgelsen og finansieringen af foranstaltninger under programmet. I den forbindelse hører Kommissionen udvalget, jf. artikel 6.

(6) Foranstaltningerne skal fuldt ud overholde principperne om databeskyttelse.

FINANSIERINGSOVERSIGT

1. FORANSTALTNINGENS BETEGNELSE

Støtteprogrammet for Fællesskabets rammeprogram for ligestilling mellem mænd og kvinder (2001 -2005)

2. BUDGETPOST (1999)

B3-4012, B3-4012A og A-3037

3. RETSGRUNDLAG

Traktatens artikel 13

4. BESKRIVELSE AF FORANSTALTNINGEN

4.1. Foranstaltningens generelle formål

Formålet er at støtte og supplere bestræbelserne på at fremme ligestillingen mellem mænd og kvinder, herunder at supplere lovgivningen ved:

- at fremme og udbrede de værdier og adfærdsnormer, der er en forudsætning for ligestilling

- at forbedre kendskabet til forhold, som direkte eller indirekte er forbundet med kønsdiskriminering, ved at kortlægge, hvor og i hvilket omfang der finder kønsdiskriminering sted, og ved at vurdere effektiviteten af de forskellige politikker og praksis samt

- at give centrale aktører bedre muligheder for at fremme ligestillingen på en effektiv måde.

4.2. Periode: Fra den 1. januar 2001 til den 31. december 2005 (5 år).

5. KLASSIFIKATION AF UDGIFTERNE

5.1. Ikke-obligatoriske udgifter

5.2.

B3-4012. Opdelte bevillinger

A - 3037: Ikke-opdelte bevillinger.

6. UDGIFTERNES ART

Kontrakter om undersøgelser og levering af tjenesteydelser, ekspertbistand, ekspertmøder og afholdelsen af konferencer, seminarer og andre begivenheder samt udgifter til offentliggørelse og formidling, som er godkendt på grundlag af et initiativ fra Kommissionen.

En finansiering på op til 80% af de samlede støtteberettigede omkostninger, når støtten dækker tværnationale initiativer, der iværksættes af medlemsstaternes myndigheder og som har en europæisk dimension (kategori 1), almindelige driftsomkostninger i organisationer, der opererer på europæisk plan og tværnationale foranstaltninger til udveksling af erfaringer på europæisk plan (kategori 3). Fællesskabets finansieringsgrad afhænger af den tværnationale dimension.

7. FINANSIELLE VIRKNINGER

Skønnet er udarbejdet på grundlag af de hidtidige erfaringer, især for så vidt angår beløbene på ovennævnte budgetposter.

7.1. Beregningsmetode for de samlede omkostninger ved foranstaltningen (forholdet mellem de enkelte udgifter og de samlede omkostninger)

1. Oplysning

* Støtte til tværnationale initiativer iværksat af medlemsstaternei samarbejde med alle relevante nationale aktører herunder ngo'erinden for særlige emneområder, der fastsættes årligt og som er afsærlig europæisk interesse og har en europæisk dimension. Disse aktiviteter kan omfatte afholdelsen af begivenheder underdet nye program. Formålet med aktiviteterne at skabe en bedre synergi mellem de nationale ligestillings-politikker og at skabe en merværdi i fællesskabssammenhæng.

(Højst 15 foranstaltninger x gennemsnitlig 200 000 - 250 000 EUR) // EUR År 1

3.5 mio. EUR

* Støtte til formandsskabernes arbejdsprogrammer om ligestilling // 0.5 mio. EUR

De gennemsnitlige udgifter er baseret på erfaringerne fra det nuværende handlingsprogram for lige muligheder for mænd og kvinder

Finansiering efter anmodning fra medlemsstaternes myndigheder. //

* Seminarer om EF-rettens gennemførelse // 0.5 mio. EUR

Indkaldelser af forslag rettet til medlemsstaternes myndigheder, ligestillingsorganer og faglige sammenslutninger //

* Begivenheder herunder tilskud og støtte til mediekampagner og oplysningsaktiviteter - levering af tjenesteydelser - yderligere udbud

* En årlig europæisk uge. Formålet er at skabe øget bevidsthed om de vigtige emner, som er prioriteret i programmet. Forberedelserne vil foregå på EF-plan og i de enkelte medlemsstater på samme tid og Kommissionen vil forestå koordineringen mens de ansvarlige myndigheder i de enkelte medlemsstater vil gennemføre arrangementerne. //

1 mio. EUR

* Årlige priser til virksomheder, der har held til at fremme ligestillingen. Disse har til formål at fremme iden-tifikationen og formidlingen af god praksis, og at gøre ligestillingsspørgsmål mere synlige i virksomhederne. //

- Feasibilitetsstudie (år 2001): budgetpost B3-4012A // 0,1 mio. EUR

p.m.: årene (2002, 2003, 2004 og 2005): +/- 400.000 EUR pr. år til organisering og priser //

* Publikationer //

* 4 magasiner pr. år (gennemsnitligt beløb til skrivning, layout og design):

- Årsberetning om ligestilling (gennemsnitligt beløb til layout og design): budgetpost B3-4012A // 100.000 EUR

5.000 EUR

- Specifikke oversættelses-/udgivelsesomkostninger i tilknytning til ekspertgrupper/undersøgelser/rapporter mv.

(oversættelsen varetages af Kommissionens oversættelses-tjeneste. Denne form for publikationer vil være tilgængelige på kontorets websted og nogle eksemplarer i en papirversion)

- Eventuelle andre publikationer (for eksempel referater fra konferencer, hvis det er nødvendigt): budget- post B3-4012A //

20.000 EUR

- Internetside: gennemsnitligt: budgetpost B3-4012A // 20.000 EUR

- Printning, uddeling og opdatering af postlister, udgifter til opbevaring af magasinerne, årsrapporten om ligestilling og eventuelle referater fra konferencer: budgetpost B3-4012A // 140.000 EUR

- Database over potentielle partnere: udvikling og opdatering: budgetpost B3-4012-A - gennemsnitlig: // 15.000 EUR

I alt // 0,3 mio. EUR

I ALT FOR KATEGORI 1 (år 1) // 5,9 mio. EUR

2. Analyse og evaluering

Udbud undtagen for samarbejde med ESTAT og de nationale statistiske kontorer, hvor ESTAT-procedurerne finder anvendelse. //

- Udarbejdelse af sammenlignelige statistiske serier //

- Samarbejde med ESTAT og de nationale statistiske kontorer //

- Data om kønssegregering // 0,4 mio. EUR

En undersøgelse af tidsforbrug // 0,3 mio. EUR

I alt // 0,7 mio. EUR

* Metoder og indikatorer til evaluering af politikker og praksis

* Undersøgelser af metoder/indikatorer(+/- 3 undersøgelser +/- 40 000) //

0,12 mio. EUR

* Analyse og opfølgning af, hvordan fællesskabslovgivningen på ligestillingsområdet gennemføres i medlemsstaterne // 0,32 mio. EUR

* Analyse og opfølgning af ligestillingssituationen på arbejdsmarkedet // 0,32 mio. EUR

* Indsamling og evaluering af oplysninger om og erfaringer med vellykkede initiativer, metoder og teknikker vedrørende kvinder og medier, herunder med nedbrydelse af fordomme og en positiv portrættering af mænd og kvinder // 0,32 mio. EUR

* Temaundersøgelser //

- 2 undersøgelser a gennemsnitligt 40 000 EUR // 0,08 mio. EUR

* Etablering af relevante databaser så som databaser over kvinders deltagelse i beslutningsprocessen // 0,25 mio. EUR

- p.m. følgende år: 100 000 EUR/år //

* Ekstern evaluering p.m. //

- efterfølgende evaluering (150 000 EUR pr. år, begyndende i 2002) //

I ALT KATEGORI 2 (år 1) (ekstern evaluering ikke inkluderet) // 2,1 mio. EUR

3. Forberedelse af aktører og udveksling af god praksis

* Tværnationale udvekslingsforanstaltninger (formidling af information, erfaringer og god praksis). Aktører: Ngo'er eller arbejdsmarkedets parter på EU-plan, tværnationale netværk bestående af regionale eller lokale myndigheder eller af organisationer, der har til formål at fremme ligestilling. // 2 mio. EUR

* Grundfinansiering af driften af European Women's Lobby, der for øjeblikket finansieres under budgetpost A-3037 (første år). // 0,65 mio. EUR

Følgende år: // 0,7 mio. EUR

* Indkaldelse af forslag: //

- Kriterierne for tildeling af støtte skal fastlægges sammen med programudvalget og de gældende regler og procedurer for tilskud til driftsomkostninger skal følges. //

I ALT KATEGORI 3 // 2,65 mio. EUR

SAMMENLAGT (år 1) budgetpost B3-4012 // 10 mio. EUR

budgetpost A-3037 // 0,65 mio. EUR

I ALT // 10,65 mio. EUR

7.2. Omkostningernes fordeling på foranstaltningens elementer (B3-4012 + B3-4012A + A-3037)

Forpligtelsesbevillinger i mio. EUR (i løbende priser)

>TABELPOSITION>

7.3. Udgifter til teknisk bistand og støtte (B3-4012A)

Forpligtelsesbevillinger i mio. EUR (i løbende priser)

>TABELPOSITION>

1) Disse udgifter vil blive øget fra det andet år (det første år vil der være færre udgifter til publikationer)

7.4. Forfaldsplan over forpligtelses- og betalingsbevillinger

mio. EUR

>TABELPOSITION>

mio. EUR

>TABELPOSITION>

8. FORHODSREGLER MOD SVIG

De ansvarlige afdelinger undergiver alle de finansierede foranstaltninger en forudgående, løbende og efterfølgende analyse med hensyn til kvaliteten af indholdet og omkostningseffektiviteten. Ansøgningerne skal rumme oplysninger om de eventuelle støttemodtageres identitet og art, så deres pålidelighed kan vurderes på forhånd. Foranstaltninger til forebyggelse af svig (kontrol, rapporter) indgår i aftalerne eller kontrakterne mellem Kommissionen og modtagerne. Kommissionen kontrollerer rapporterne og sikrer, at arbejdet er udført ordentligt, før der foretages interimsudbetalinger og/eller endelige udbetalinger. Der vil blive lagt særlig vægt på at undgå dobbeltfinansiering. Dertil kommer, at Kommissionen eller Revisionsretten kan gennemføre dokumentkontrol eller kontrolbesøg på stedet.

9. OPLYSNINGER OM COST/EFFECTIVENESS

9.1. Målsætning

Princippet om integrering af kønsaspektet er klart nedfældet i Amsterdam-traktatens artikel 3. Parallelt med integreringen af kønsaspektet har specifikke foranstaltninger til fordel for kvinder vist sig at være vigtige, når det gælder om at fjerne fortsatte uligheder.

Den foreslåede fællesskabsstrategi omfatter alle Fællesskabets politikker, der har indflydelse på ligestillingen mellem mænd og kvinder. De horisontale og koordinerende foranstaltninger, som f.eks. netværksaktiviteter, overvågning og rapportering vil blive finansieret under støtteprogrammet over budget- post B3-4012 med hjemmel i traktatens artikel 13.

Fællesskabets nye rammestrategi skal også støtte medlemsstaterne i deres bestræbelser på at fremme ligestilling mellem mænd og kvinder på grundlag af en positiv indstilling til mangeartethed, og holdningsændringer på længere sigt.

Der er foreslået tre delmål svarende til de tre kategorier i dette program med henblik på:

- at fremme og udbrede de værdier og adfærdsnormer, der er en forudsætning for ligestilling

- at forbedre kendskabet til forhold, som direkte eller indirekte er forbundet med kønsdiskriminering, ved at kortlægge, hvor og i hvilket omfang der finder kønsdiskriminering sted, og ved at vurdere effektiviteten af de forskellige politikker og praksis

- at give centrale aktører bedre muligheder for at fremme ligestillingen effektivt.

Programmet gennemføres i samarbejde med en række aktører, der er udvalgt blandt politiske beslutningstagere i de nationale, regionale og lokale forvaltninger, uafhængige organer med ansvar for ligestillingsområdet, ngo'er, arbejdsmarkedets parter, forskningsinstitutter, medierne, opinionsdannere, domstolene og politi- og anklagemyndigheder.

Målgrupper: Programmet skal støtte bestræbelserne på at fremme ligestillingen på EF-plan, på nationalt, regionalt og lokalt plan, idet der fuldt ud tages hensyn til deres respektive beføjelser. Programmet udgør et vigtigt supplement til de foranstaltninger, der udføres inden for rammerne Fællesskabets andre politikområder, herunder af strukturfondene. Det er derfor ikke hensigten, at programmet skal støtte de foranstaltninger til fordel for kvinder, som kan udføres lokalt og som i visse tilfælde kan modtage støtte fra disse politikker. Den merværdi, som programmet skaber, består i en identifikation og udveksling af informationer og erfaringer om god praksis på ligestillingsområdet.

9.2. Begrundelse for foranstaltningen

Fællesskabet har en bred erfaring med at fremme ligestillingen mellem mænd og kvinder, navnlig fra tidligere programmer. Analyser af resultaterne af disse programmer, som i vid udstrækning er udført efter høring af de berørte aktører, har demonstreret, at handlingsprogrammer, hvorigennem der ydes støtte til udvekslingen af informationer, netværkssamarbejde, og som skaber øget bevidsthed om et emne, giver en merværdi ligesom analyser har vist, at der er behov for at fortsætte bestræbelserne på at skabe ligestilling mellem mænd og kvinder.

Det fremgår således den foreløbige beretning [9] om gennemførelsen af Fællesskabets handlingsprogram om lige muligheder (1996-2000), at mange af de iværksatte initiativer med held har støttet effektive foranstaltninger udført af nærmere bestemte modtagere, men i mindre grad har tilført en merværdi på EF-plan. Det fremgår også af den foreløbige beretning, at dette til dels skyldes det forhold, at de fleste af de projekter, der har modtaget støtte, er gennemført i en forholdsvis lille målestok, men også at partnerskaberne på tværs af de nationale grænser ofte har været relativt svage. Projektledere har ofte haft problemer med at få den samfinansiering fra nationalt, regionalt eller lokalt plan, som var påkrævet til tværnationale aktioner. Endvidere er Kommissionen også stødt på vanskeligheder med at forvalte det store antal små projekter godt nok til at kunne udlede erfaringerne herfra og videreformidle dem.

[9] KOM(1998) 770 endelig af 17.12.1998.

Erfaringerne fra tidligere programmer antyder, at den største merværdi opnås, når programmerne er koncentreret om et begrænset antal storstilede koordinerede foranstaltninger af høj kvalitet, hvor der lægges vægt på at støtte medlems-staternes bestræbelser på at fremme ændringer på nationalt, regionalt og lokalt plan. Dette berører medlemsstaternes regeringer, lokale og regionale myndig-heder, arbejdsmarkedets parter, græsrodsbevægelser, uafhængige eksperter og akademikere.

I denne sammenhæng indeholder programmet tre sideordnede kategorier.

Formålet med de enkelte kategorier er som følger:

1) Oplysning

Denne kategori i programmet tager sigte på at formidle erfaringerne fra programmet og tilføje de ekstra impulser, der skal til for at opnå en bredere accept af ændringer i samfundet. Det vil bidrage til at skabe de politiske forudsætninger, der er nødvendige for ny lovgivning og andre tiltag.

Med henblik på at støtte og forbedre synergien mellem de nationale ligestillingspolitikker og at skabe en merværdi på fællesskabsplan, vil denne kategori støtte gennemførelsen af initiativer, der udvikles af medlemsstaternes myndigheder om bestemte emner, der godkendes hvert år efter en drøftelse med programudvalget.

Oplysningskampagner om bestemte emner har ofte givet positive resultater i relation til praksis og politik. Det gælder især de tidligere programmer om ligestilling mellem mænd og kvinder, men også på andre områder, f.eks. miljøområdet, hvor kampagner, der gennemføres af det offentlige eller græsrodsorganisationer, har påvirket den offentlige opinion og således banet vejen for nye lovforslag. Hovedansvaret for sådanne foranstaltninger bør fortsat ligge hos medlemsstaterne (fordi normer fastlægges på det nationale plan - EF-retten skal kun fastsætte minimumsnormer, som medlemsstaterne ikke må gå under). Der kan dog være fordele forbundet med en begrænset EF-indsats til støtte for aktiviteter i medlemsstaterne, da det kan give øget viden om, hvordan andre medlemsstater har håndteret tilsvarende problemer.

Under denne kategori i programmet indgår der derfor traditionelle informations- og kommunikationsværktøjer (en publikation om programmet, en hjemmeside på Internettet mv.) samt målrettede PR- og oplysningsarrangementer og -kampagner, så som en europæisk lige-stillingsuge, og uddelingen af en årlig pris til virksomheder, der har haft held til at fremme ligestillingen. Den vil endvidere omfatte tilskud til grænseoverskridende arrangementer, der støtter de politiske temaer, som de successive formandskaber for Rådet udvælger.

Der vil blive udarbejdet en årsberetning om ligestilling i EU, der omfatter de fremskridt, der er sket i retning af at opfylde de fastsatte benchmarks, og en evaluering af de resultater, der er nået.

Disse foranstaltninger skal iværksættes som led i Kommissionens overordnede informationsstrategi. Medlemsstaterne vil blive opfordret til at spille en aktiv rolle for at sikre komplementaritet med deres egne initiativer og opnå den størst mulige effekt og omkostningseffektivitet.

2) Analyse og evaluering

Denne kategori i programmet skal udvikle og forbedre forskellige redskaber til indsamling af informationer, og til bearbejdelse af sådanne informationer, så de bliver brugbare og sammenlignelige, og skal sikre, at de videreformidles til relevante aktører i medlemsstaterne. Dette arbejde vil bygge på det arbejde, der er blevet udført under de tidligere ligestillingsprogrammer.

Programmet skal bidrage til at aktører i de forskellige medlemsstater lærer af andres erfaringer for således at gøre bestræbelserne på at fremme ligestillingen mere effektive. Information om, hvad der foregår i medlemsstaterne, skal derfor stilles til rådighed i en let tilgængelig form, der vil blive benyttet af aktørerne. Situationen i ansøgerlandene bør også dækkes i så vid en udstrækning som muligt.

Foranstaltningerne under denne kategori er udformet således, at de skal holde sig inden for en begrænset budgetmæssig ramme, og således at de er så omkostningseffektive som muligt. Alle foranstaltningerne skal iværk-sættes med henblik på at opnå specifikke resultater, så som at øge indsamlingen af sammenlignelige og harmoniserede statistikker gennem et samarbejde mellem Eurostat og de nationale statistiske kontorer, at udvikle aftalte metoder til benchmarking og evaluering, at udarbejde rapporter mv. Temaundersøgelser vedrørende målområderne, hvori ligheder og forskelle i de fremgangsmåder der anvendes i medlems-staterne og i ansøgerlandene beskrives, vil bidrage til at skabe et overblik over situationen.

3) Forberedelse af aktører

Formålet med denne kategori i programmet er at øge aktørernes evne til effektivt at tage fat på ligestillingsproblemer. Det gøres ved at formidle god praksis og erfaringer til disse aktører og at inddrage dem i en tværnational udvekslingsproces og dialog på EU-plan.

Tidligere erfaringer vedrørende afskaffelse af forskelsbehandling har understreget betydningen af at arbejde i et partnerskab med de udvalgte aktører i medlemsstaterne og med de organisationer, der arbejder inden for ligestillingsområdet. Tidligere EF-aktioner i relation til ligestilling mellem mænd og kvinder og initiativer i relation til handicapområdet og social inddragelse har vist, hvor værdifuldt det er at samle aktørerne i tværnationale partnerskaber, der kan danne grundlag for udveksling af god praksis.

Denne kategori omfatter derfor støtte til tværnationale udvekslings-foranstaltninger; der planlægges et begrænset antal pr. år og de planlægges i samarbejde med programudvalget. Der vil fuldt ud blive taget hensyn til de fremskridt, der sker med at fremme ligestillingen inden for samtlige fællesskabets politikker og programmer.

9.3. Opfølgning og evaluering af foranstaltningen

Eftersom det foreliggende program har til formål at støtte nye politiske tiltag med henblik på at fremme ligestillingen mellem mænd og kvinder, indgår tilsyn og evaluering som et naturligt led i de aktiviteter, der gennemføres, for at give dem størst mulig effekt.

Programmet vil blive overvåget gennem hele dets løbetid. Programudvalget vil med jævne mellemrum modtage informationer, udarbejdet af Kommissionens tjenestegrene. Overvågningen tilpasses behovene i forbindelse med de enkelte kategorier og kommer til at omfatte både kvalitetssikring og overholdelse af finansielle bestemmelser.

Desuden vil der blive udarbejdet en foreløbig rapport om programmets gennemførelse, der skal fremlægges senest den 31. december 2003. Den endelige rapport om gennemførelsen af rammestrategien og dette program vil blive udarbejdet inden den 31. december 2006. Kommissionen vil blive bistået af eksterne evalueringseksperter. Kommissionen beslutter på grundlag af gennemførelsesrapporterne, hvilke yderligere foranstaltninger der måtte være nødvendige.

De nærmere rammer for evalueringerne skal fastlægges i samarbejde med programudvalget. Man vil navnlig tage sigte på programmets effektivitet og relevans, bl.a. i relation til overførsel af viden (hvilken forskel har programmet gjort med hensyn til de politikker og praksis, som medlemsstaterne iværksætter på ligestillingsområdet-).

Evalueringerne skal finansieres via programmets budget, og under hensyntagen til henstillingerne i SEM 2000 vedrørende tilsyn og evaluering foreslås det, at der øremærkes et vejledende beløb på 0,5 mio. EUR til evaluering. Det eksterne evalueringsteam vil blive udvalgt på grundlag af et offentligt udbud.

10. UDGIFTER TIL ADMINISTRATION (DET ALMINDELIGE BUDGETS DEL A, SEKTION III)

Udgifterne i forbindelse med mobiliseringen af administrative og menneskelige ressourcer skal dækkes af de ressourcer, der allerede findes i de administrerende tjenestegrene.

10.1 Virkninger for antallet af stillinger

>TABELPOSITION>

10.2. Samlede finansielle konsekvenser af behovet for personaleressourcer

Mio. EUR

>TABELPOSITION>

10.3. Forøgelse af andre udgifter til administration som følge af foranstaltningen

Der forventes ingen forøgelser.

>TABELPOSITION>

Beregningen er baseret på løbende udgifter i forbindelse med gennemførelsen af budgetpost B3-4012.

De under budgetpost A-7 opførte udgifter (udvalg og komitéer, hvis høring er obligatorisk, tjenesterejser og konferencer) dækkes af bevillinger inden for den samlede budgetramme for GD EMPL.